CELEX: 62013TA0005
Language: et
Date: 2015-09-18 00:00:00
Title: Kohtuasi T-5/13: Üldkohtu 18. septembri 2015. aasta otsus – Iran Liquefied Natural Gas versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Tühistamishagi — Riigi struktuuriüksus — Õigus esitada hagi — Põhjendatud huvi — Vastuvõetavus — Kaalutlusviga — Tühistamise tagajärgede muutumine ajas)

3.11.2015   
            
            
               ET
            
            
               Euroopa Liidu Teataja
            
            
               C 363/28
            
         Üldkohtu 18. septembri 2015. aasta otsus – Iran Liquefied Natural Gas versus nõukogu
   (Kohtuasi T-5/13) (1)
   
   ((Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Tühistamishagi - Riigi struktuuriüksus - Õigus esitada hagi - Põhjendatud huvi - Vastuvõetavus - Kaalutlusviga - Tühistamise tagajärgede muutumine ajas))
   (2015/C 363/36)
   Kohtumenetluse keel: inglise
   
      Pooled
   
   
      Hageja: Iran Liquefied Natural Gas Co. (Teheran, Iraan) (esindajad: solicitor J. Grayston ja advokaadid G. Pandey, P. Gjørtler, D. Rovetta, M. Gambardella ja N. Pilkington)
   
      Kostja: Euroopa Liidu Nõukogu (esindajad: M. Bishop ja A. de Elera-San Miguel Hurtado)
   
      Ese
   
   Nõue tühistada hagejat puudutavas osas nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 282, lk 58) ja nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 282, lk 16).
   
      Resolutsioon
   
   
               1.
            
            
               Tühistada nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid, osas, milles Iran Liquefied Natural Gas Co .nimi kanti nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, II lisas sisalduvasse loetellu.
            
         
               2.
            
            
               Tühistada nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, osas, milles Iran Liquefied Natural Gas’i nimi kanti nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, IX lisas sisalduvasse loetellu.
            
         
               3.
            
            
               Jätta otsuse 2012/635 ja rakendusmääruse nr 945/2012 tagajärjed Iran Liquefied Natural Gas’i suhtes kehtima kuni Euroopa Liidu Kohtu põhikirja artikli 56 esimese lõigu kohaselt apellatsioonkaebuse esitamiseks ette nähtud tähtaja möödumiseni või kui selle tähtaja jooksul on otsus edasi kaevatud, siis selle kaebuse läbivaatamata jätmiseni.
            
         
               4.
            
            
               Jätta Euroopa Liidu Nõukogu kohtukulud tema enda kanda ning mõista temalt välja Iran Liquefied Natural Gas’i kohtukulud käesolevas kohtuastmes ja ajutiste meetmete kohaldamise menetluses.
            
         
      (1)  ELT C 55, 23.2.2013.